TARYBOS SPRENDIMAS (BUSP) 2018/299

2018 m. vasario 26 d.

dėl Europos ginklų neplatinimo ir nusiginklavimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo

EUROPOS SĄJUNGOS TARYBA

atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,

kadangi:

2010 m. liepos 26 d. Taryba priėmė Sprendimą 2010/430/BUSP (1) , kuriuo sukurtas Europos ginklų neplatinimo nepriklausomų mokslinių institutų tinklas ir nustatyta, kad techninį to sprendimo įgyvendinimą turi atlikti ES konsorciumas masinio naikinimo ginklų neplatinimo klausimais (toliau – konsorciumas);

konsorciumo pasirinkimas vieninteliu dotacijos gavėju šiuo atveju pateisinamas dėl Sąjungos pasiryžimo, kuriam pritaria valstybės narės, tęsti vaisingą bendradarbiavimą su Europos ginklų neplatinimo nepriklausomų mokslinių institutų tinklu, kuris padeda kurti bendrą Europos ginklų neplatinimo ir nusiginklavimo kultūrą, taip pat padeda Sąjungai plėtoti ir formuoti politiką tose srityse ir didinti Sąjungos matomumą. Šiuo atveju 100 % finansavimo reikia dėl paties konsorciumo pobūdžio – jis yra sukurtas Sąjungos ir visiškai priklausomas nuo Sąjungos paramos. Konsorciumas neturi jokių nepriklausomų finansinių išteklių ar teisinių įgaliojimų gauti kitų lėšų. Be to, konsorciumas, greta keturių valdymą vykdančių mokslinių institutų, yra sukūręs tinklą, į kurį suburta daugiau nei 70 mokslinių institutų ir mokslinių tyrimų centrų, kuriuose sukauptos beveik visos Sąjungos turimos nevyriausybinės ekspertinės žinios;

2014 m. kovo 10 d. Taryba priėmė Sprendimą 2014/129/BUSP (2) , kuriuo dar trims metams pratęsė Sąjungos tęstinį Europos ginklų neplatinimo nepriklausomų mokslinių institutų tinklo veiklos skatinimą ir finansinę paramą tai veiklai vykdyti, ir pavedė konsorciumui to sprendimo techninį įgyvendinimą;

PRIĖMĖ ŠĮ SPRENDIMĄ:

1 straipsnis

1. Siekiant prisidėti prie ES MNG neplatinimo strategijos, grindžiamos veiksmingo daugiašališkumo, prevencijos ir bendradarbiavimo su trečiosiomis valstybėmis principais, geresnio įgyvendinimo, Europos ginklų neplatinimo ir nusiginklavimo nepriklausomų mokslinių institutų tinklo veiklos tęstinis skatinimas ir parama tai veiklai pratęsiami 42 mėnesiams siekiant šių tikslų:

c)

2. Atsižvelgiant į ES ŠLG strategiją, Europos ginklų neplatinimo ir nusiginklavimo nepriklausomų mokslinių institutų tinklas savo veikloje neapsiriboja klausimų, susijusių su MNG ir jų siuntimo į taikinius sistemų platinimo keliama grėsme, nagrinėjimu, bet taip pat svarsto klausimus, susijusius su įprastiniais ginklais, įskaitant ŠLG. Įtraukus įprastinių ginklų klausimus į tinklo veiklos sritį atsiras puiki galimybė palaikyti dialogą ir teikti rekomendacijas dėl Sąjungos veiksmų šioje srityje atsižvelgiant į įgyvendinamą ES ŠLG strategiją ir Sąjungos politiką įprastinių ginklų srityje.

3. Todėl Sąjungos remiamais projektais vykdoma ši konkreti veikla:

c)

suteikiamos priemonės nuolatiniam valdymui ir tolesniam konsorciume esančios pagalbos tarnybos plėtojimui, kad būtų teikiamos ad hoc konsultacijos įvairiais ginklų neplatinimo ir nusiginklavimo klausimais tiek neįprastinės, tiek įprastinės ginkluotės srityse siekiant atsakymus pateikti per dvi tris savaites, be kita ko, parengiant iki 18 ekspertų dokumentų;

parengiant bandomąjį mokymo kursą siekiant didinti antrosios ir trečiosios pakopos gamtos mokslų studijų studentų informuotumą apie ginklų platinimo grėsmes, be kita ko, kylančias dėl mokslo ir technologijų vystymosi;

Išsamus projektų aprašymas pateiktas priede.

2 straipsnis

1. Už šio sprendimo įgyvendinimą atsakingas vyriausiasis įgaliotinis.

2. 1 straipsnio 3 dalyje nurodytą veiklą apimančių projektų techninį įgyvendinimą vykdo konsorciumas, grindžiamas Strateginių mokslinių tyrimų fondu (la Fondation pour la Recherche Stratégique (FRS)), Frankfurto taikos tyrimų institutu (HSFK/PRIF), Tarptautiniu strateginių tyrimų institutu (IISS), Stokholmo tarptautiniu taikos tyrimų institutu (SIPRI), Tarptautinių reikalų institutu (IAI) Romoje ir Vienos nusiginklavimo ir ginklų neplatinimo centru (VCDNP). Konsorciumas vykdo šią užduotį vyriausiojo įgaliotinio atsakomybe. Šiuo tikslu vyriausiasis įgaliotinis ir konsorciumas sudaro būtinus susitarimus.

3. Valstybės narės ir Europos išorės veiksmų tarnyba (EIVT) siūlo prioritetus ir konkrečias jas dominančias temas, kurie turėtų būti įvertinti konsorciumo mokslinių tyrimų programose ir nagrinėjami darbiniuose dokumentuose ir seminaruose, laikantis Sąjungos politikos.

3 straipsnis

1. 1 straipsnio 3 dalyje nurodytą veiklą apimantiems projektams įgyvendinti skiriama orientacinė finansavimo suma yra 4 507 004,70 EUR.

2. Iš 1 dalyje nurodytos sumos finansuojamos išlaidos tvarkomos laikantis Sąjungos bendrajam biudžetui taikomų procedūrų ir taisyklių.

3. Komisija prižiūri, kad 1 dalyje nurodytos išlaidos būtų tinkamai tvarkomos. Šiuo tikslu ji sudaro finansavimo susitarimą su konsorciumu. Susitarime numatoma, kad konsorciumas turi užtikrinti Sąjungos įnašo matomumą, proporcingą jo dydžiui.

4. Komisija siekia, kad 3 dalyje nurodytas finansavimo susitarimas būtų sudarytas kuo greičiau po šio sprendimo įsigaliojimo. Ji informuoja Tarybą apie sunkumus, kurie kyla minėto proceso metu, ir praneša susitarimo sudarymo datą.

4 straipsnis

1. Vyriausiasis įgaliotinis pateikia Tarybai šio sprendimo įgyvendinimo ataskaitą, parengtą remiantis reguliariomis konsorciumo rengiamomis ataskaitomis. Taryba tų ataskaitų pagrindu atlieka įvertinimą.

2. Komisija teikia ataskaitas dėl 1 straipsnio 3 dalyje nurodytų projektų finansinių aspektų.

5 straipsnis

1. Šis sprendimas įsigalioja jo priėmimo dieną.

2. Šis sprendimas nustoja galioti praėjus 42 mėnesiams po 3 straipsnio 3 dalyje nurodyto finansavimo susitarimo sudarymo.

Tačiau jis nustoja galioti po šešių mėnesių nuo jo įsigaliojimo, jei iki to laiko nesudaromas minėtas finansavimo susitarimas.

(1) 2010 m. liepos 26 d. Tarybos sprendimas 2010/430/BUSP dėl Europos ginklų neplatinimo nepriklausomų mokslinių institutų tinklo sukūrimo remiant ES kovos su masinio naikinimo ginklų platinimu strategijos įgyvendinimą (OL L 202, 2010 8 4, p. 5).

(2) 2014 m. kovo 10 d. Tarybos sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo remiant ES kovos su masinio naikinimo ginklų platinimu strategijos įgyvendinimą, veiklos skatinimo (OL L 71, 2014 3 12, p. 3).

(3) 2017 m. balandžio 3 d. Tarybos sprendimas (BUSP) 2017/632, kuriuo iš dalies keičiamas Sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo remiant ES kovos su masinio naikinimo ginklų platinimu strategijos įgyvendinimą veiklos skatinimo (OL L 90, 2017 4 4, p. 10).

(4) 2017 m. liepos 4 d. Tarybos sprendimas (BUSP) 2017/1195, kuriuo iš dalies keičiamas Tarybos sprendimas 2014/129/BUSP dėl Europos ginklų neplatinimo nepriklausomų mokslinių institutų tinklo, remiant ES kovos su masinio naikinimo ginklų platinimu strategijos įgyvendinimą, veiklos skatinimo (OL L 172, 2017 7 5, p. 14).

PRIEDAS

EUROPOS GINKLŲ NEPLATINIMO IR NUSIGINKLAVIMO NEPRIKLAUSOMŲ MOKSLINIŲ INSTITUTŲ TINKLAS REMIANT ES KOVOS SU MASINIO NAIKINIMO GINKLŲ PLATINIMU STRATEGIJOS (ES MNG NEPLATINIMO STRATEGIJA) ĮGYVENDINIMĄ

1. Tikslai

Šio sprendimo tikslas – toliau įgyvendinti „Naujas Europos Sąjungos veiksmų kryptis kovojant su masinio naikinimo ginklų ir jų siuntimo į taikinį sistemų platinimu“ (toliau – naujos veiksmų kryptys), išdėstytas 2008 m. gruodžio 8 d. Tarybos išvadose, plėtojant 2003 m. ES MNG neplatinimo strategiją. Pagal naujas veiksmų kryptis, Sąjungai vykdant kovą su MNG platinimu jai galėtų būti naudinga nevyriausybinių ginklų neplatinimo mokslinių institutų tinklo teikiama parama. Tinklas turėtų suburti užsienio politikos institucijas ir mokslinių tyrimų centrus, kurie specializuojasi Sąjungos strateginėse srityse. Toks tinklas galėtų apimti ir trečiosiose valstybėse veikiančias institucijas, su kuriomis Sąjunga veda konkretų dialogą nusiginklavimo ir ginklų neplatinimo klausimais.

Šis nepriklausomų ginklų neplatinimo ir nusiginklavimo mokslinių institutų tinklas (toliau – tinklas) toliau skatintų politinį bei su saugumu susijusį dialogą ir ilgalaikę diskusiją dėl kovos su MNG ir jų siuntimo į taikinį sistemų platinimu priemonių ir tarpusavyje susijusiais nusiginklavimo klausimais pilietinėse visuomenėse, konkrečiau – tarp ekspertų, mokslininkų ir akademinės bendruomenės narių.

Tinklas savo darbe turi nagrinėti ir klausimus, susijusius su įprastiniais ginklais, įskaitant ŠLG, itin daug dėmesio skiriant priemonėms, užtikrinančioms nuolatinį ES ŠLG strategijos įgyvendinimą. Tinklas padės parengti naujų idėjų dėl Sąjungos veiksmų, susijusių su įprastiniais ginklais, įskaitant neteisėtą prekybą ŠLG bei jų šaudmenimis ir perteklinį jų kaupimą. Tai apima ne tik atsakomojo pobūdžio, bet ir prevencinius saugumo klausimų aspektus. Neteisėtos ir nereguliuojamos prekybos įprastiniais ginklais, įskaitant ŠLG, prevencija yra pripažinta kaip vienas iš Sąjungos prioritetų pagal Sutartį dėl prekybos ginklais (SPG).

Tinklas taip pat turi nagrinėti visus eksporto kontrolės aspektus, susijusius su MNG arba įprastiniais ginklais, įskaitant dvejopo naudojimo prekes, taip pat kosmoso saugumo klausimus.

Tinklas siekia padidinti trečiųjų valstybių informuotumą apie problemas, susijusias su MNG ir įprastinių ginklų platinimu, įskaitant neteisėtą prekybą ŠLG bei jų šaudmenimis ir perteklinį jų kaupimą, rengdamas leidinius, susitikimus, konferencijas ir tikslinius švietimo ir informavimo projektus. Be to, jis siekia didinti supratimą apie būtinybę dirbti bendradarbiaujant su Sąjunga ir daugiašaliuose forumuose, visų pirma Jungtinėse Tautose, siekiant pasauliniu mastu užkirsti kelią susirūpinimą keliančioms ginklų platinimo programoms ir neteisėtai prekybai ŠLG bei jų šaudmenimis ir pertekliniam jų kaupimui, atgrasyti nuo tokių veiksmų, sustabdyti juos ir, jei įmanoma, juos nutraukti.

Sąjunga nori remti šį tinklą taip:

— rengiant tris pagrindines kasmetines konferencijas ir – kaip šalutinius renginius – „naujos kartos praktinius seminarus“, siekiant pateikti ataskaitas ir (arba) rekomendacijas Sąjungos vyriausiojo įgaliotinio užsienio reikalams ir saugumo politikai (toliau – vyriausiasis įgaliotinis) atstovams,

— surengiant tris Sąjungos institucijų, valstybių narių atstovų ir akademinės bendruomenės ekspertų konsultacinius posėdžius, kad būtų pasikeista nuomonėmis pagrindiniais klausimais ir apie svarbiausius pokyčius nusiginklavimo, ginklų neplatinimo ir ginkluotės eksporto kontrolės srityse, siekiant pateikti ataskaitas ir (arba) rekomendacijas vyriausiojo įgaliotinio atstovams,

— surengiant iki devynių ad hoc ekspertų ir specialistų seminarų visais ginklų neplatinimo ir nusiginklavimo klausimais, tiek neįprastinės, tiek įprastinės ginkluotės srityse, siekiant pateikti ataskaitas ir (arba) rekomendacijas vyriausiojo įgaliotinio atstovams,

— parengiant ir paskelbiant iki 20 politikos dokumentų, kuriuose bus nagrinėjamos į konsorciumo įgaliojimų sritį įeinančios temos ir pasiūloma tolesnių politinių ir (arba) veiklos politikos galimybių,

— nuolat valdant ir toliau plėtojant konsorciume esančią pagalbos tarnybą, kad būtų teikiamos ad hoc konsultacijos visais ginklų neplatinimo ir nusiginklavimo klausimais tiek neįprastinės, tiek įprastinės ginkluotės srityse siekiant atsakymus pateikti per dvi tris savaites, be kita ko, parengiant iki 18 ekspertų dokumentų,

— prižiūrint ir toliau plėtojant e. mokymosi kursą, kuris apimtų visus aktualius ginklų neplatinimo ir nusiginklavimo aspektus,

— sukuriant iki 36 stažuočių ginklų neplatinimo ir nusiginklavimo srityje antrosios studijų pakopos studentams arba jauniems diplomatams iš Sąjungos ir trečiųjų valstybių,

— rengiant kasmetinius pažintinius vizitus Briuselyje JT nusiginklavimo studijų programos dalyviams, siekiant skatinti ir didinti Sąjungos politikos ginklų neplatinimo, nusiginklavimo ir ginklų eksporto kontrolės srityje matomumą,

— parengiant bandomąjį mokymo kursą siekiant didinti antrosios ir trečiosios pakopos gamtos mokslų studijų studentų informuotumą apie ginklų platinimo grėsmes, be kita ko, kylančias dėl mokslo ir technologijų vystymosi,

— toliau išlaikant, valdant ir plėtojant interneto platformą ir susijusius socialinius tinklus siekiant sudaryti palankesnes sąlygas ryšiams palaikyti, suteikti vieną bendrą forumą moksliniams tyrimams ginklų neplatinimo ir nusiginklavimo srityje Europoje, propaguoti tinklą, užmegzti ryšius su pasaulio ginklų neplatinimo ir nusiginklavimo srities bendruomene ir propaguoti konsorciumo teikiamus mokymo pasiūlymus – tiek mokymą vietoje, tiek e. mokymąsi.

2. Tinklo veiklos organizavimas

Tinklo veikloje gali dalyvauti visi atitinkami Sąjungos ir asocijuotųjų valstybių moksliniai institutai ir mokslinių tyrimų institutai, o jam vykdant veiklą visapusiškai gerbiama nuomonių įvairovė Sąjungoje. Jis kuo didesniu mastu dalyvaus vykdant visą konsorciumo veiklą, kad jo nariams būtų suteikta atsakomybė už veiklą ir jie būtų matomi.

Tinklas ir toliau skatins palaikyti ryšius Europos ginklų neplatinimo ir nusiginklavimo srities mokslinių tyrimų bendruomenės viduje ir visų pirma užmegzti ryšius su gamtos mokslų atstovais, dirbančiais ChBRB saugumo srityje. Tinklas ir toliau sudarys palankesnes sąlygas nevyriausybiniams ekspertams, valstybių narių atstovams ir Sąjungos institucijoms palaikyti tarpusavio ryšius. Tinklas bus pasirengęs užmegzti ryšius su trečiųjų valstybių nevyriausybiniais subjektais pagal ES MNG neplatinimo strategiją ir ŠLG strategiją.

Tinklo įgaliojimai apima klausimus, susijusius su MNG ir jų siuntimo į taikinį sistemų neplatinimu, nusiginklavimu ir su įprastiniais ginklais, įskaitant ŠLG, taip pat ginklų eksporto kontrole ir kosmoso saugumu.

Atitinkamų Tarybos parengiamųjų organų (tokių kaip CONOP, CODUN ir COARM) dalyviai galės su tinklu konsultuotis klausimais, susijusiais su nusiginklavimu ir neįprastinių ir įprastinių ginklų, įskaitant ŠLG, neplatinimu, o jų atstovai galės dalyvauti tinklo posėdžiuose. Jei įmanoma, tinklo posėdžiai gali būti rengiami prieš pat darbo grupių posėdžius arba iš karto po jų.

Tinklui toliau vadovaus ES konsorciumas masinio ginklų neplatinimo klausimais, kurį sudarė FRS, HSFK/PRIF, IISS, SIPRI, IAI ir VCDNP, ir kuriam bus pavesta vadovauti projektams, glaudžiai bendradarbiaujant su vyriausiojo įgaliotinio atstovais.

Konsorciumas, konsultuodamasis su vyriausiojo įgaliotinio atstovais ir valstybėmis narėmis, pakvies dalyvius, turinčius ekspertinių žinių MNG ir įprastinių ginklų neplatinimo ir nusiginklavimo politikos srityse, į ekspertų seminarus ir pagrindines kasmetines konferencijas, taip pat paprašys jų paskelbti savo publikacijas ir informaciją apie savo veiklą tam skirtoje interneto svetainėje. Konsorciumas taip pat prisidės plėtojant tiek pareigūnų, tiek mokslininkų Sąjungoje ir už jos ribų kompetencijas ginklų neplatinimo ir nusiginklavimo klausimais.

3. Projektų aprašymas

3.1. 1 projektas. Pagrindinės kasmetinės konferencijos (su ataskaita ir (arba) rekomendacijomis) rengimas

3.1.1. Projekto tikslas

Pagrindinėse kasmetinėse ginklų neplatinimo ir nusiginklavimo konferencijose, kuriose dalyvauja Vyriausybių ekspertai ir nepriklausomi Sąjungos, asocijuotųjų valstybių ir trečiųjų valstybių moksliniai institutai ir kiti akademinės bendruomenės specialistai, bus aptariami bei nustatomi kovos su MNG ir jų siuntimo į taikinį sistemų platinimu tolesnės priemonės ir tarpusavyje susiję nusiginklavimo tikslai, taip pat nagrinėjami su įprastiniais ginklais susiję iššūkiai, įskaitant kovą su neteisėta prekyba ŠLG bei jų šaudmenimis ir pertekliniu jų kaupimu. Kasmetinėje konferencijoje, kuri yra svarbiausias projekto renginys, ir toliau bus didinamas informuotumas apie ES MNG neplatinimo strategiją, ES ŠLG strategiją bei naujas veiksmų kryptis ir susijusias institucijų dedamas įgyvendinimo pastangas.

Kasmetinėmis konferencijomis taip pat bus padedama stiprinti Europos mokslinių institutų, kurie specializuojasi su ginklų neplatinimu ir nusiginklavimu susijusiose srityse, vaidmenį bei sanglaudą ir didinti jų ir kitų institucijų, be kita ko, nuodugnių ekspertinių žinių nusiginklavimo ir ginklų neplatinimo srityse neturinčiose pasaulio dalyse, gebėjimus.

Kasmetinėse konferencijose ir visuose parengiamuosiuose susitikimuose bus sprendžiami su nusiginklavimu ir ginklų neplatinimu susiję klausimai, kurie yra itin aktualūs Europos išorės veiksmų tarnybos (EIVT) veiklai. Remiantis tų diskusijų ir konsorciumo prižiūrimo kito darbo rezultatais, bus parengtos vyriausiojo įgaliotinio atstovams skirtos politinės ataskaitos ir rekomendacijos dėl veiksmų. Ataskaita bus išplatinta atitinkamoms Sąjungos institucijoms bei valstybėms narėms ir paskelbta internete.

3.1.2. Projekto rezultatai

— Pagrindinės Europos vadovaujamos tarptautinės ginklų neplatinimo ir nusiginklavimo konferencijos ginklų neplatinimo ir nusiginklavimo klausimais, kuri ir toliau bus svarbiausia vieta, kurioje bus skatinamos strateginės diskusijos dėl kovos su MNG ir jų siuntimo į taikinį sistemų platinimu priemonių, ir tarpusavyje susijusių nusiginklavimo tikslų sprendžiant su įprastiniais ginklais susijusias problemas, įskaitant kovą su neteisėta prekyba ŠLG bei jų šaudmenimis ir pertekliniu jų kaupimu, tolesnis rengimas,

— Sąjungos politikos MNG ir ŠLG neplatinimo srityje ir cheminių, biologinių, radiologinių ar branduolinių (ChBRB) veiksmų srityje matomumo tarp trečiųjų valstybių Vyriausybių pareigūnų, akademinės bendruomenės ir pilietinės visuomenės atstovų ir jų informuotumo apie šią politiką didinimas,

— tinklo vaidmens ir sanglaudos, taip pat Sąjungos vaidmens šioje srityje propagavimas ir ginklų neplatinimo srities ekspertinių žinių platinimas šalyse, kuriose jos nėra pakankamos, įskaitant trečiąsias valstybes,

— politinių ataskaitų ir (arba) rekomendacijų dėl veiksmų, kurios sustiprintų ES MNG neplatinimo strategijos ir ES ŠLG strategijos įgyvendinimą ir būtų naudingas pagrindas Sąjungos ir tarptautinės bendruomenės veiksmams, susijusiems su ginklų neplatinimu ir įprastiniais ginklais, pateikimas,

— Sąjungos institucijų, valstybių narių, pilietinės visuomenės ir trečiųjų valstybių informuotumo ir žinių apie grėsmes, susijusias su MNG ir jų siuntimo į taikinį priemonėmis, didinimas, kad jos galėtų geriau numatyti šias grėsmes.

3.1.3. Projekto aprašymas

Projektu numatoma surengti tris pagrindines kasmetines konferencijas, prireikus ir parengiamuosius susitikimus, ir parengti atitinkamas ataskaitas ir (arba) rekomendacijas:

— kasmetinė 1,5 dienos trukmės konferencija Briuselyje, kurioje dalyvautų iki 300 ginklų neplatinimo, nusiginklavimo, ginkluotės kontrolės ir įprastinių ginklų, įskaitant ŠLG, srities ekspertų iš Sąjungos, asocijuotųjų valstybių ir trečiųjų valstybių mokslinių institutų, akademinės bendruomenės ir Vyriausybių,

— dėmesys naujos kartos specialistų, be kita ko, ne iš Europos ir Šiaurės Amerikos šalių, rengimui; jie bus pakviesti dieną prieš konferenciją arba dieną po konferencijos dalyvauti specializuotame mokyme ir apsilankyti atitinkamose Sąjungos institucijose,

— politinės ataskaitos ir (arba) rekomendacijos dėl veiksmų, kurios sustiprintų ES MNG neplatinimo strategijos ir ES ŠLG strategijos įgyvendinimą.

3.2. 2 projektas. Kasmetinių Sąjungos konsultacinių susitikimų rengimas

3.2.1. Projekto tikslas

Projektu numatoma surengti tris kasmetinius konsultacinius susitikimus ir parengti atitinkamas ataskaitas ir (arba) rekomendacijas. Seminaruose turėtų būti nagrinėjami tiek trumpojo, tiek vidutinio laikotarpio iššūkiai Sąjungos ginklų neplatinimo ir nusiginklavimo srityse, visų pirma MNG ir jų siuntimo į taikinį priemonių, įprastinių ginklų, įskaitant ŠLG, ir naujų rūšių ginklų ir siuntimo į taikinį sistemų srityse. Juose taip pat turėtų būti sudaryta galimybė Sąjungos sprendimus priimantiems asmenims daugiausia dėmesio skirti ilgesnio laikotarpio iššūkiams ir tendencijoms ginklų neplatinimo ir nusiginklavimo srityje, taip pat kitiems aktualiems klausimams, kurie nėra jų įprastos kasdienės veiklos objektas.

Konsultaciniuose susitikimuose taip pat bus stiprinama Europos mokslinių institutų, kurie specializuojasi su ginklų neplatinimu ir nusiginklavimu susijusiose srityse, sanglauda ir bus padedama didinti gebėjimus šiose srityse, ypač tuose Sąjungos regionuose, kuriuose ekspertines žinias nusiginklavimo ir ginklų neplatinimo srityje galima būtų pagerinti.

3.2.2. Projekto rezultatai

— Politikos specialistų ir akademinės bendruomenės ekspertų iš valstybių narių, taip pat EIVT ir kitų Sąjungos institucijų specialistų vykdomas keitimasis informacija tarpusavyje apie dabartines ginklų platinimo tendencijas ir jų analizė,

— diskusijos apie geriausius būdus ir priemones įgyvendinti Sąjungos kovos su ginklų platinimu politiką,

— nepriklausomų Sąjungos mokslinių institutų konstruktyvių atsiliepimų apie kovos su MNG ir ŠLG platinimu strategijas teikimas Sąjungai ir specialistų pasiūlymų dėl tolesniems moksliniams tyrimams skirtų aktualiausių politikos temų teikimas moksliniams institutams,

— politinėms ataskaitoms skirtų aktualių klausimų ginklų neplatinimo ir nusiginklavimo srityje nustatymas,

— vyriausiojo įgaliotinio atstovams teiktinų politinių ataskaitų, taip pat rekomendacijų dėl veiksmų rengimas.

3.2.3. Projekto aprašymas

Projektu numatoma surengti tris kasmetinius konsultacinius susitikimus ir parengti atitinkamas ataskaitas ir (arba) rekomendacijas. Šių renginių darbotvarkė rengiama glaudžiai bendradarbiaujant su Tarybos darbo grupėmis, atsakingomis už BUSP klausimus ginklų neplatinimo ir nusiginklavimo srityse (CODUN, CONOP) ir ginkluotės eksporto srityje (COARM). Susitikimuose turėtų būti nagrinėjami tiek trumpojo, tiek vidutinio laikotarpio iššūkiai Sąjungos ginklų neplatinimo ir nusiginklavimo srityse dėl šių ginklų kategorijų: MNG ir jų siuntimo į taikinį priemonių, įprastinių ginklų, įskaitant ŠLG, naujų rūšių ginklų ir siuntimo į taikinį sistemų.

Kasmetiniai konsultaciniai susitikimai trunka 1,5 dienos, ir juose galėtų dalyvauti iki 100 asmenų iš Sąjungos mokslinių institutų, Sąjungos valstybių narių ir Sąjungos institucijų, kurių specializacija yra ginklų neplatinimo ir įprastinių ginklų, įskaitant ŠLG, klausimai. Šie seminarai turėtų būti rengiami siekiant visų pirma sudaryti galimybę Sąjungos ginklų neplatinimo ir nusiginklavimo moksliniams institutams, Sąjungai bei jos valstybėms narėms konsultuotis tarpusavyje. Kasmetiniai konsultaciniai susitikimai turėtų būti rengiami Briuselyje.

3.3. 3 projektas. Ad hoc seminarų rengimas

3.3.1. Projekto tikslas

Projektu numatoma surengti iki devynių kasmetinių ad hoc ekspertų seminarų ir parengti susijusias ataskaitas ir (arba) rekomendacijas. Tie seminarai turėtų būti rengiami pirmiausia siekiant sudaryti galimybę Sąjungos ginklų neplatinimo moksliniams institutams, Sąjungai bei jos valstybėms narėms ad hoc konsultuotis tarpusavyje, siekiant apsvarstyti pagrindinius įvykius ir Sąjungos politikos galimybes, taip pat jais turėtų būti sudaroma galimybė Sąjungos moksliniams institutams, valstybėms narėms ir Sąjungos institucijoms platinti informaciją tikslinei auditorijai Sąjungoje ir už jos ribų.

3.3.2. Projekto rezultatai

— Politikos specialistų ir akademinės bendruomenės ekspertų iš valstybių narių, taip pat EIVT ir kitų Sąjungos institucijų specialistų vykdomas keitimasis informacija tarpusavyje apie dabartines ginklų platinimo tendencijas ir jų analizė,

— diskusijos apie geriausius būdus ir priemones įgyvendinti Sąjungos kovos su ginklų platinimu politiką,

— nepriklausomų Sąjungos mokslinių institutų konstruktyvių atsiliepimų apie kovos su MNG ir ŠLG platinimu strategijas teikimas Sąjungai ir specialistų pasiūlymų dėl tolesniems moksliniams tyrimams skirtų aktualiausių politikos temų teikimas moksliniams institutams,

— politinėms ataskaitoms skirtų aktualių klausimų ginklų neplatinimo ir nusiginklavimo srityje nustatymas,

— vyriausiojo įgaliotinio atstovams teiktinų politinių ataskaitų, taip pat rekomendacijų dėl veiksmų rengimas. Tos ataskaitos bus išplatintos atitinkamoms Sąjungos institucijoms ir valstybėms narėms.

3.3.3. Projekto aprašymas

Projektu numatoma surengti iki devynių kasmetinių ad hoc ekspertų seminarų ir parengti susijusias ataskaitas ir (arba) rekomendacijas. Ad hoc seminarai trunka iki dviejų dienų, ir juose galėtų dalyvauti iki 45 asmenų, dalyvių skaičių nustatant kiekvienu konkrečiu atveju.

3.4. 4 projektas. Leidiniai

3.4.1. Projekto tikslas

— pateikti informaciją ir analizės rezultatus klausimais, susijusiais su MNG, jų siuntimo į taikinį sistemų, įprastinės ginkluotės, įskaitant ŠLG, neplatinimu ir nusiginklavimu, kuriais būtų remiamasi vedant visų pirma ekspertų, tyrėjų ir akademinės bendruomenės narių politinį ir su saugumo klausimais susijusį dialogą tais klausimais,

— pateikti informacijos šaltinių, kuriais atitinkamų Tarybos parengiamųjų organų dalyviai galėtų naudotis diskutuodami dėl Sąjungos ginklų neplatinimo, ginkluotės kontrolės ir nusiginklavimo politikos ir praktikos,

— pateikti idėjų, informacijos ir analizės rezultatų, kurie gali būti naudingi rengiant Sąjungos lygmens veiksmus ginklų neplatinimo, ginkluotės kontrolės ir nusiginklavimo srityse.

3.4.2. Projekto rezultatai

— Sustiprintas politinis ir su saugumo klausimais susijęs dialogas dėl kovos su MNG ir jų siuntimo į taikinį sistemų platinimu priemonių, ginkluotės kontrolės ir nusiginklavimo, visų pirma tarp ekspertų, tyrėjų ir akademinės bendruomenės narių,

— pilietinės visuomenės, visų pirma platesnio Sąjungos nepriklausomų ginklų neplatinimo mokslinių institutų tinklo, ir Vyriausybių didesnis informuotumas, gilesnės žinios ir supratimas klausimais, susijusiais su Sąjungos ginklų neplatinimo, ginkluotės kontrolės ir nusiginklavimo politika,

— politinių ir (arba) veiklos politikos galimybių pateikimas vyriausiajam įgaliotiniui, Sąjungos institucijoms ir valstybėms narėms,

— Sąjungos lygmens veiksmų ginklų neplatinimo, ginkluotės kontrolės ir nusiginklavimo srityse rengimas pasinaudojant idėjomis, informacija ir analizės rezultatais.

3.4.3. Projekto aprašymas

Projektu numatoma parengti ir paskelbti iki 20 politikos dokumentų. Politikos dokumentus parengs konsorciumas arba jie bus parengti jo užsakymu, ir jie nebūtinai atspindės Sąjungos institucijų ar valstybių narių nuomonę. Politikos dokumentuose bus aptariami klausimai, kuriuos pavesta spręsti konsorciumui. Kiekviename dokumente bus suformuluotos politinės ir (arba) veiklos politikos galimybės. Visi politikos dokumentai bus paskelbti konsorciumo interneto svetainėje.

3.5. 5 projektas. Pagalbos tarnybos valdymas ir tolesnis plėtojimas

3.5.1. Projekto tikslas

Pagalbos tarnybos konsorciume tęstinis valdymas ir tolesnis plėtojimas, kad būtų teikiamos ad hoc konsultacijos visais su ginklų neplatinimu ir nusiginklavimu susijusiais klausimais tiek neįprastinės, tiek įprastinės ginkluotės srityse; tai sudarys palankesnes sąlygas pasiremiant informacija formuoti Sąjungos politikos veiksmus, susijusius su konkrečiais ir skubiais klausimais.

3.5.2. Projekto rezultatai

— EIVT pateiktų ad hoc mokslinių tyrimų prašymų konkrečiais klausimais, į kuriuos atsakoma per dvi tris savaites, tvarkymas,

— konsorciumo mokslinių institutų ir EIVT ad hoc dialogo konkrečiomis temomis skatinimas,

— tokiu būdu žinių bazės stipinimas siekiant plėtoti diskusijas ginklų neplatinimo klausimais Sąjungoje,

— visapusiškos prieigos prie konsorciumo ekspertinių žinių ir moksliniams tyrimams skirtų išteklių suteikimas EIVT trumpalaikių ir atskirų prašymų atveju.

3.5.3. Projekto aprašymas

Pagal projektą EIVT ir atitinkamoms Tarybos darbo grupėms bus parengta iki 18 ekspertų dokumentų (5–10 puslapių apimties) aktualiais ginklų neplatinimo ir nusiginklavimo klausimais; jie bus parengiami per dvi tris savaites po to, kai jų paprašys EIVT. Dokumentai bus grindžiami esamos akademinės literatūros apžvalga ir pirminiais dokumentais (ne pirminiais tyrimais). Galimos temos, atsižvelgiant į tarptautinę darbotvarkę, būsimus Sąjungos renginius ir Sąjungos politikos dokumentus, bus nustatytos tariantis su EIVT. EIVT gali paprašyti atlikti šią užduotį a) pateikdama raštą ir (arba) b) pateikdama informacinį dokumentą CONOPCOARM ir (arba) c) paprašydama informacijos iš eksperto nuotoliniu būdu, kai reikalinga skubi konsultacija.

3.6. 6 projektas. E. mokymasis

3.6.1. Projekto tikslas

— Didinti kitos kartos mokslininkų ir specialistų gebėjimus ginklų neplatinimo ir nusiginklavimo srityse,

— Sąjungoje ir trečiosiose šalyse gilinti išsamias žinias apie Sąjungos ginklų neplatinimo ir nusiginklavimo politiką,

— prisidėti prie pasaulinių iniciatyvų, kuriomis siekiama plėtoti švietimą ginklų neplatinimo ir nusiginklavimo klausimais,

— atnaujinti ir išplėsti ekspertines žinias MNG ir ŠLG klausimais Sąjungoje ir šalyse partnerėse,

— Sąjungos institucijoms, valstybėms narėms ir Europos mokslinių institutų tinklui teikti specialiai pritaikytas naujausias žinias apie visą neįprastinės ir įprastinės ginkluotės kontrolės klausimų spektrą.

3.6.2. Projekto rezultatai

— Viso e. mokymosi kurso, apimančio visus aktualius ginklų neplatinimo ir nusiginklavimo aspektus, priežiūra ir optimizavimas,

— ryšių su dėstytojais bei instruktoriais užmezgimas ir pagalba jiems, suteikiant galimybę naudotis su ginklų neplatinimu ir nusiginklavimu susijusiais Sąjungos švietimo ištekliais,

— parama Sąjungos e. mokymosi išteklių integravimui į universitetų magistro studijų programas,

— e. mokymosi ir klasėje vykdomo mokymo derinys, naudojamas konsorciumo parengto informuotumo mokymo ginklų platinimo srityje tikslu („mišrus mokymas“),

— išsamių žinių apie Sąjungos ginklų neplatinimo ir nusiginklavimo politiką gilinimas Sąjungoje ir trečiosiose valstybėse,

— nuolat atnaujinamų atvirų švietimo išteklių teikimas visiems suinteresuotiesiems subjektams, dalyvaujantiems vykdant ginklų neplatinimo mokslinius tyrimus ir programavimą,

— tolesnis internetinio turinio rengimas siekiant gerinti mokymo kurso programą ir suteikti kritiškai svarbių pagalbinių žinių ginklų neplatinimo srities specialistams ir mokslininkams.

3.6.3. Projekto aprašymas

Vykdant projektą daugiausia dėmesio bus skirta e. mokymosi priemonės, kuri buvo sukurta pagal Sprendimą 2014/129/BUSP, platinimui ir naudojimui pasauliniu mastu.

Tuo tikslu bus nuolat didinamas e. mokymosi svetainės ir susijusio sertifikatų skyrelio patogumas naudotis, remiantis dalyvių atsiliepimais ir naudotojų elgesio vertinimu, atliekamu pasitelkus įvairias statistines priemones. Daug dėmesio bus skiriama e. mokymosi galimybių, siūlomų regėjimo ar klausos sutrikimų turintiems naudotojams, gerinimui, kad būtų sudarytos palankesnės sąlygos be kliūčių naudotis mokymo kursu ir kuo labiau padidintas galimų dalyvių skaičius. Be to, specialistams, kuriems anglų kalba yra gimtoji, atlikus išsamią kalbinę peržiūrą, bus padidintas viso kurso suprantamumas.

Bus atnaujinti visi 15 mokymosi modulių, kad besimokantiesiems būtų pateikiami naujausi faktai ir skaičiai. Ryšių su švietimo įstaigomis užmezgimas ir parama joms suteiks galimybę e. mokymąsi nesunkiai integruoti į universitetų magistro studijų programas bei kitas siūlomas mokymo programas ir paskatins e. mokymosi kursą naudoti visame pasaulyje.

2018–2020 m. bus parengta ir pradėta naudoti iki penkių papildomų mokymo modulių. Papildomas e. mokymosi turinys bus rengiamas glaudžiai konsultuojantis su EIVT ir valstybėmis narėmis. Jis gali būti vienos iš šių kategorijų:

a) aukštesnio lygio mokymosi modulis, kuriame išsamiau supažindama su esamu kurso turiniu ir pateikiama gilesnių žinių.

b) Praktinis mokymo modulis, kuriame dėmesys sutelkiamas į ginklų neplatinimo ir eksporto kontrolės režimų įgyvendinimo klausimus.

c) Akademinis mokymo modulis, kuriame pateikiami teoriniai samprotavimai apie ginklų neplatinimą ir nusiginklavimą.

d) Pagalbinis mokymosi modulis, kuriame pateikiamos kritiškai svarbios žinios, padedančios geriau suprasti plačiąją ginklų neplatinimo ir nusiginklavimo problematiką (pvz., teisinius, finansinius ir etinius aspektus).

e) Pritaikytas mokymosi modulis, padedantis vykdyti konkrečius mokymo kursus klasėje, naudojamas kartu su tais kursais („mišrus mokymas“).

3.7. 7 projektas. Stažuotės

3.7.1. Projekto tikslas

— Didinti kitos kartos mokslininkų ir specialistų gebėjimus ginklų neplatinimo politikos ir programavimo srityje,

— visoje Sąjungoje gilinti žinias apie Sąjungos ginklų neplatinimo ir nusiginklavimo politiką ir skatinti atsakomybę už ją,

— trečiosiose valstybėse skleisti ir gilinti žinias apie Sąjungos politiką ŠLG ir MNG srityse,

— kurti naujų ekspertų tinklus regioniniu lygmeniu ten, kur Sąjunga turi svarbių ginklų neplatinimo interesų,

— stiprinti gebėjimų kūrimą tinkle,

— atnaujinti ir plėsti ekspertines žinias MNG ir ŠLG klausimais Sąjungoje ir šalyse partnerėse.

3.7.2. Projekto rezultatai

— Didesni kitos kartos mokslininkų ir specialistų gebėjimai ginklų neplatinimo politikos ir programavimo srityje,

— didesnės išsamios žinios apie Sąjungos ginklų neplatinimo ir nusiginklavimo politiką visoje Sąjungoje,

— geresnis supratimas trečiosiose valstybėse apie Sąjungos strategijas, politiką ir veikimo būdus ginklų neplatinimo srityje,

— jaunųjų specialistų ir akademinės bendruomenės narių tinklų kūrimas ir palankesnių sąlygų praktiniam bendradarbiavimui sudarymas,

— stipresnių tinklo gebėjimų, susijusių su Sąjungos politika MNG ir ŠLG srityse, kūrimas.

3.7.3. Projekto aprašymas

Pagal projektą numatoma, kad bus rengiamos stažuotės antrosios pakopos studijų studentams ar jauniems diplomatams (iki 36 asmenų); kiekvienos tokios stažuotės trukmė – iki trijų mėnesių. Stažuotes rengs, prižiūrės ir jų dokumentaciją tvarkys konsorciumas; jos apims paskaitas, diskusijų sesijas, struktūrinį skaitymą ir dalyvavimą projektuose.

Kaip priimantieji institutai gali dalyvauti visi institutai, priklausantys tinklui. 30 iš 36 stažuočių rezervuojamos kandidatams iš Europos, o likusios šešios stažuotės – kandidatams ne iš Europos, idealiu atveju iš Pietų Azijos, Rytų Azijos, Artimųjų Rytų ir Šiaurės Afrikos.

Visi stažuotojai, kiek tai įmanoma, bus kviečiami į konferencijas ir seminarus, kurias jų stažuotės laikotarpiu rengs konsorciumas.

3.8. 8 projektas. Studijų vizitas Sąjungoje, skirtas JT nusiginklavimo studijų programos dalyviams

3.8.1. Projekto tikslas

— Trečiosiose valstybėse gilinti išsamias žinias apie Sąjungos ginklų neplatinimo ir nusiginklavimo politiką ir didinti jos matomumą,

— atnaujinti ir plėsti ekspertines žinias MNG ir ŠLG klausimais trečiosiose valstybėse, visų pirma didinant informuotumą apie galimybes, kurias suteikia Sąjungos gebėjimų didinimo programos tokiose srityse, kaip ginklų eksporto kontrolė, ginklų neplatinimas ir nusiginklavimas ir ChBRB rizikos mažinimas,

— remti JT pastangas gerinti švietimą nusiginklavimo klausimais ir propaguoti daugiašališkumą.

3.8.2. Projekto rezultatai

— Gilesnės išsamios žinios apie Sąjungos ginklų neplatinimo ir nusiginklavimo politiką ir didesnis jos matomumas trečiosiose šalyse,

— geresnės ekspertinės žinios MNG ir ŠLG klausimais šalyse partnerėse,

— geresnis JT švietimas nusiginklavimo klausimais.

3.8.3. Projekto aprašymas

Pagal projektą JT nusiginklavimo studijų programos dalyviams kasmet bus rengiamas nuo dviejų iki trijų dienų trukmės studijų vizitas į Briuselį, įskaitant seminarą, kuriame dalyvaus pranešėjai iš Sąjungos institucijų bei konsorciumo tinklo ekspertai, taip pat išvyka susipažinti su padėtimi atitinkamose vietose. Vizito tvarkaraštis bus parengtas taip, kad atitiktų studijų programos Europos komponentą, paprastai artėjant JT Generalinei Asamblėjai.

3.9. 9 projektas. Mokymas informuotumui ginklų platinimo klausimais didinti

3.9.1. Projekto tikslas

— Gamtos mokslų ir kitų susijusių sričių aplinkoje didinti informuotumą apie MNG platinimo riziką, susijusią su tam tikromis medžiagomis, programine įranga ir technologijomis, ir apie atitinkamas tarptautines sutartis ir mechanizmus,

— plėtoti šių grupių gebėjimus savo įstaigose nustatyti vidaus atitikties užtikrinimo mechanizmus, siekiant kontroliuoti didesnės rizikos technologijų srautus, taip pat medžiagų saugą ir saugumą,

— Sąjungos institucijoms, valstybėms narėms ir Sąjungos ginklų neplatinimo tinklui pateikti naujų idėjų dėl technologinių pokyčių ir jų galimo poveikio ginklų neplatinimui.

3.9.2. Projekto rezultatai

— Didesni kitos kartos mokslininkų, dirbančių gamtos mokslų ir kitose susijusiose srityse, gebėjimai ginklų neplatinimo priemonių ir politikos srityje,

— bus prisidėta prie Sąjungos ginklų neplatinimo politikos tikslų įgyvendinimo, padidinus disciplinų, kuriose kyla didžiausi ginklų platinimo pavojai ir vyksta didžiausi technologiniai pokyčiai, atstovų informuotumą apie ginklų platinimo pavojus,

— nuotolinio mokymosi (e. mokymosi) ir mokymosi vietoje sujungimas („mišrus mokymasis“).

3.9.3. Projekto aprašymas

Pagal šį projektą bus parengtas bandomasis mokymo kursas, kuriuo bus siekiama didinti gamtos mokslų ir kitų susijusių sričių antrosios ir trečiosios pakopos studijų studentų informuotumą apie ginklų platinimo pavojus. Tai apims, be kita ko, konkrečiai pritaikytos mokymo programos dviem skirtingoms besimokančiųjų grupėms (pvz., biomedicinos, inžinerijos arba branduolinėje srityse) parengimą ir vieno bandomojo kurso dėstymą kiekvienai iš tų tikslinių grupių.

3.10. 10 projektas. Interneto platformos valdymas

3.10.1. Projekto tikslas

Prižiūrint ir plėtojant interneto svetainę bus sudarytos palankesnės sąlygos palaikyti ryšius laikotarpiu tarp tinklo posėdžių ir bus skatinamas ginklų neplatinimo mokslinių institutų dialogas mokslinių tyrimų klausimais. Sąjungos institucijoms ir valstybėms narėms taip pat galėtų būti naudinga speciali interneto svetainė, kurioje tinklo dalyviai galėtų laisvai keistis informacija, dalytis mintimis ir skelbti savo tyrimus MNG ir jų siuntimo į taikinį priemonių neplatinimo klausimais bei įprastinių ginklų, įskaitant ŠLG, klausimais. Vykdant projektą bus sudaryta galimybė internete stebėti tolesnę su renginiais susijusią veiklą ir Europoje vykdomus mokslinius tyrimus. Juo bus prisidedama prie efektyvios mokslinių tyrimų rezultatų sklaidos mokslinių institutų bendruomenėje ir tarp Vyriausybių. Tai leis geriau numatyti ir išmanyti grėsmes, susijusias su MNG ir jų siuntimo į taikinį priemonių platinimu bei įprastiniais ginklais, įskaitant neteisėtą prekybą ŠLG bei jų šaudmenimis ir perteklinį jų kaupimą.

3.10.2. Projekto rezultatai

— Platformos, kurioje ginklų neplatinimo moksliniai institutai galėtų nuolat dalytis nepriklausomomis nuomonėmis ir MNG platinimo bei įprastinių ginklų, įskaitant ŠLG, klausimų analizės rezultatais, tvarkymas,

— esamo nepriklausomų mokslinių institutų tinklo plėtimas, valdymas ir atnaujinimas,

— geresnio pilietinės visuomenės informavimo apie Sąjungos MNG neplatinimo ir ŠLG strategijas skatinimas ir Sąjungos ir mokslinių institutų tinklo sąsajos užtikrinimas,

— galimybė nuolat nemokamai parsisiųsti tinklo posėdžių dokumentus ir nepriklausomų mokslinių institutų, kurie pageidautų nemokamai dalytis savo mokslinių tyrimų rezultatais, dokumentus,

— didesnis Sąjungos institucijų, valstybių narių, pilietinės visuomenės ir trečiųjų valstybių informuotumas ir gilesnės žinios apie grėsmes, susijusias su įprastiniais ginklais, MNG ir jų siuntimo į taikinį priemonėmis, tokiu būdu suteikiant jiems galimybę geriau numatyti tas grėsmes.

3.10.3. Projekto aprašymas

— Jei įmanoma ir tikslinga, galėtų būti plėtojama galimybė naudoti socialinių tinklų tipo technologiją, siekiant tinklo dalyviams sudaryti sąlygas pažįstamoje aplinkoje aktyviai palaikyti ryšius ir keistis informacija internetu,

— projektui vadovaujantis konsorciumas bus atsakingas už interneto svetainės prieglobą, kūrimą ir techninę priežiūrą,

— bus reguliariai sekama ir atitinkamais dokumentais iliustruojama Sąjungos politika, susijusi su MNG platinimo ir įprastinių ginklų, įskaitant ŠLG, klausimais,

— konkrečiais chronologiniais įrašais bus propaguojami ir remiami konsorciumo leidiniai,

— bus propaguojamos ir svetainėje pristatomos konsorciumo organizuojamos konferencijos (informaciniai dokumentai, darbotvarkės, pranešimai, atitinkamais atvejais viešų posėdžių vaizdo įrašai),

— svetainėje bus pateiktas konsorciumo e. mokymosi kursas. Tinklo nariams ir Sąjungos pareigūnams bus sukurta speciali intraneto prieiga (integruota e. mokymosi kurso priemonė),

— kas du mėnesius bus skelbiami specialūs teminiai puslapiai svarbiausiais klausimais, susijusiais su MNG platinimu ir įprastiniais ginklais, įskaitant ŠLG.

4. Trukmė

Bendra numatoma projektų įgyvendinimo trukmė – 42 mėnesiai.

5. Naudos gavėjai

5.1. Tiesioginiai naudos gavėjai

Siūlomi projektai yra naudingi siekiant BUSP tikslų ir padeda įgyvendinti ES MNG neplatinimo ir ŠLG strategijose nustatytus strateginius tikslus.

5.2. Netiesioginiai naudos gavėjai

Projektų netiesioginiai naudos gavėjai yra:

a) Sąjungos ir trečiųjų valstybių nepriklausomi moksliniai institutai ir akademinės bendruomenės nariai, kurie specializuojasi ginklų neplatinimo, nusiginklavimo ir įprastinių ginklų, įskaitant ŠLG, klausimais;

b) Sąjungos institucijos, įskaitant švietimo įstaigas, studentus ir visus kitus e. mokymosi kurso naudotojus;

c) valstybės narės;

d) trečiosios valstybės.

6. Dalyvaujančios trečiosios šalys

Projektai bus visiškai finansuojami pagal šį sprendimą. Tinklo ekspertai gali būti laikomi dalyvaujančia trečiąja šalimi. Jie dirbs laikydamiesi savo standartinių taisyklių.

7. Iniciatyvinis komitetas

Šio projekto iniciatyvinį komitetą sudarys vyriausiojo įgaliotinio atstovai ir šio priedo 8 punkte nurodytas projektą įgyvendinantis subjektas. Iniciatyvinis komitetas reguliariai, bent kartą per metus, peržiūrės šio sprendimo įgyvendinimą, be kita ko, pasitelkdamas elektronines ryšio priemones.

8. Projektą įgyvendinantis subjektas

Šio sprendimo techninis įgyvendinimas bus pavestas konsorciumui; jis savo užduotį vykdys kontroliuojant vyriausiajam įgaliotiniui. Vykdydamas savo veiklą konsorciumas atitinkamais atvejais bendradarbiaus su vyriausiuoju įgaliotiniu, valstybėmis narėmis ir kitomis susitariančiomis valstybėmis bei tarptautinėmis organizacijomis.